Python

Programmeringssproget Python er ved at være et af de mest brugte sprog. Det kræver at programmøren tænker struktureret, fordi det styres af indrykninger i koden. Programmerne Idle og Visual Studio Code samt online platforme er arbejdspladsen.

Du bliver introduceret til datatyper og variabler, løkker og forgreninger, funktioner. Hvis du ikke tidligere har arbejdet i Python, starter du med en tutorial. Der er også mulighed for at arbejde objektorienteret med Python.

Du er med til at definere dine egne projekter, som kan være alt fra spil til dataopsamling og overvågning.

Python bruges også på Raspberry Pi, der giver muligheder for forskellige typer dataopsamling, der kan tænkes ind i en projektopgave.